Diari Oficial de la Generalitat Valenciana


Sumari del DOGV 535, del 26-02-1987 (1987/808248)

ORDRE de 20 de gener de 1987, per la qual es crea el Registre Administratiu d'Empreses Cinematogràfiques de Producció de la Comunitat Valenciana.
-------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/01/20/(1)/dof/vci/html**

### Dades del document

Número de DOGV
:   535

Data del DOGV
:   26-02-1987

Secció del DOGV
:   DISPOSICIONS GENERALS

Número del document
:   1987/808248


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 20 de gener de 1987, per la qual es crea el Registre Administratiu d'Empreses Cinematogràfiques de Producció de la Comunitat Valenciana.  
Per tal de contribuir a la regularització de la tramitació de les sol·licituds d'ajudes a la producció cinematogràfica i efectuar alhora un control millor dels recursos, que amb aquesta finalitat vaja distribuint l'Administració Autonòmica entre la iniciativa privada, d'acord amb els articles 2 i 31.4 de la Llei Orgànica S/1982 per la qual s'aprovà l'Estatut d'Autonomia de la Comunitat Valenciana, i fent ús de la facultat que em confereix l'article 3S de la Llei de la Generalitat Valenciana S/1983 de 30 de desembre, de Govern Valencià.   
ORDENE:  
Article primer  
Als efectes exclusius de la tramitació de les sol·licituds de les diferents ajudes a la producció cinematogràfica que la Conselleria de Cultura, Educació i Ciència de la Generalitat Valenciana convoque, tant de manera genèrica, com exacta per a cada exercici pressupostari, es crea el Registre Administratiu d'Empreses Cinematogràfiques de Producció de la Comunitat Valenciana. Aquest Registre serà independent de qualsevol altre on puguen figurar inscrites les esmentades empreses i no produirà més efectes que els assenyalats.   
Article segon  
2.1. L'expedient d'inscripció s'iniciarà a sol·licitud dels interessats, mitjançant una instància dirigida a l'Il·lm. Sr. Director General de Cultura, d'acord amb el model que es facilitarà al Servei Territorial d'Educació i Cultura, la qual haurà d'anar junt amb els següents documents:   
a. Quan es tracte de persones naturals:   
- Fotocòpia del DNI.   
- Llicència fiscal d'activitats comercials i industrials.   
b. Quan es tracte de persones jurídiques:   
- Nom, o raó social, nacionalitat, domicili i Codi d'identificació Fiscal de la persona jurídica titular de l'empresa.   
- Nom, cognom i domicili de les persones que exerceixen els càrrecs i funcions d'administració i gestió.   
- Còpia autoritzada dels estatuts i el reglament, si n'hi ha.   
- Quan la forma jurídica adoptada siga la de cooperativa, s'hi adjuntarà a més una certificació acreditativa de la inscripció al Registre de Cooperatives del Ministeri de Treball, o la Conselleria de Treball i Seguretat Social.   
- Quan la forma jurídica adoptada siga la de societat, s'acreditarà a més:   
. Còpia autoritzada de l'escriptura pública de constitució de la societat.   
. Capital social subscrit i desemborsat.   
2.2. S'hi inclourà també, en ambdós casos:   
- Memòria d'activitats de l'empresa en els dos darrers exercicis, si s'escau.   
- Certificat d'inscripció al Registre de la Propietat Industrial del nom., marca o logotip de l'empresa, si n'hi ha.   
- Declaració d'ajudes econòmiques i crèdits rebuts en els darrers cinc anys, tant públics com privats.   
- Descripció del material de què disposa l'empresa.   
2.3. En tots els casos, serà condició indispensable per a sol·licitar la inscripció en el Registre, que el domicili social de l'empresa radique al territori de la Comunitat Valenciana.   
Article tercer  
3.1 Tota la documentació es presentarà al Servei Territorial d?Educació i Cultura juntament amb la sol·licitud; també es podrà enviar per qualsevol dels procediments establerts en l'article 66 de la Llei de Procediment Administratiu   
3.2. Si la sol·licitud no reunia les dades exigides o hi faltava la documentació complementària, es demanarà a l'interessat perquè dins el termini de deu dies en repase els defectes, amb l'advertiment d'arxivar altrament la sol·licitud.   
3.3. El Servei Territorial d'Educació i Cultura enviarà la documentació al Programa de Música, Teatre i Cinematografia, el qual formarà el corresponent expedient, i elevarà proposta de resolució a l'Il·lm. Sr. Director General de Cultura el qual ordenarà la inscripció al Registre, si s'escau   
Article quart  
L'Il·lm. Sr. Director General de Cultura resoldrà sobre la procedència de la inscripció i cancel·lació en el Registre que regula aquesta Ordre. La inscripció només podrà ser denegada quan no es faciliten les dades que es demanen en cada cas, o quan les esmentades dades no siguen exactes.   
Article cinqué  
Les dades del Registre constitueixen la prova dels fets inscrits, a efectes de la concessió d'ajudes a la producció cinematogràfica que en qualsevol de les seues variants, a partir de la data d'entrada en vigor d'aquesta Ordre, convoque la Conselleria de Cultura, Educació i Ciència de la Generalitat Valenciana.   
Article sisé  
Qualsevol modificació de les dades inscrites ha de ser acreditada davant el Registre per a ser-li correctament incorporada en el termini de trenta dies des que es produesca.   
Article seté  
7.1. La cancel·lació de la inscripció s'escaurà quan l'Administració tinga coneixement fefaent que les dades registrades són falses o inexactes, i si han estat requerits els titulars de la inscripció, i no ho rectifiquen.   
7.2. Igualment la cancel·lació de la inscripció s'escaurà quan hom acredite incompliment manifest de les obligacions en relació amb el pagament de tributs, o de quotes de la Seguretat Social.   
7.3. També s'escaurà la cancel·lació quan s'acredite l'incompliment sistemàtic de les obligacions contractuals de l'empresa amb el seu personal.   
Article vuité  
Contra els actes i les resolucions de l'Administració en relació amb el que disposa la present Ordre seran possibles els corresponents recursos administratius que preveu la Llei de Procediment Administratiu.   
DISPOSICIONS FINALS  
Primera  
Hom autoritza l'Il·lm. Sr. Director General de Cultura a dictar les resolucions que requeresca l'aplicació i desplegament del que disposa aquesta Ordre.  
Segona  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 20 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI